Λορέντσο Γκουερίνι

Ο Λορέντσο Γκουερίνι (ιταλικά: Lorenzo Guerini, γεννημένος στις 21 Νοεμβρίου 1966) είναι ένας Ιταλός πολιτικός και μέλος του Δημοκρατικού Κόμματος. Ο Γκουερίνι κατέχει από τις 5 Σεπτεμβρίου του 2019 το αξίωμα του υπουργού Άμυνας, αρχικά επί πρωθυπουργίας του Τζουζέπε Κόντε και μετέπειτα του Μάριο Ντράγκι. Τον Μάρτιο του 2014, διορίστηκε από τον Γραμματέα του Δημοκρατικού Κόμματος, Ματέο Ρέντσι, Αναπληρωτής Γραμματέας μαζί με την Ντέμπορα Σερακιάνι, μια θέση που κατείχε μέχρι τον Μάιο του 2017. Από το 2005 έως το 2012 διετέλεσε Δήμαρχος του Λόντι, της γενέτειράς του.Biografia di Lorenzo Guerini

Βιογραφία
Ο Γκουερίνι γεννήθηκε στο Λόντι της Λομβαρδίας το 1966. Κατά τη διάρκεια της δεκαετίας του 1970 φοίτησε στο Ινστιτούτο Αγκοστίνο Μπάσι του Λόντι. Αργότερα σπούδασε πολιτικές επιστήμες στο Καθολικό Πανεπιστήμιο της Ιερής Καρδιάς στο Μιλάνο.Curriculum vitae di Lorenzo Guerini

Πολιτική σταδιοδρομία
Ξεκίνησε την πολιτική του καριέρα στις αρχές της δεκαετίας του 1990, εντασσόμενος στο κόμμα της Χριστιανικής Δημοκρατίας. Εξελέγη δύο φορές δημοτικός σύμβουλος στο Λόντι, έχοντας την κομματική σημαία της Χριστιανικής Δημοκρατίας, και άσκησε τα καθήκοντα του δημοτικού συμβούλου, αρμόδιου για τις κοινωνικές υπηρεσίες. Το 1994 επιλέχθηκε ως τοπικός συντονιστής του νεοσύστατου Ιταλικού Λαϊκού Κόμματος, διάδοχου κόμματος της Χριστιανικής Δημοκρατίας.

Τον Μάιο του 1995, ο Λορέντσο Γκουερίνι εξελέγη πρόεδρος της Επαρχίας του Λόντι, εκπροσωπώντας έναν κεντροαριστερό συνασπισμό, και έγινε ο νεότερος επαρχιακός πρόεδρος στην Ιταλία (είχε ηλικία 28 έτη). Τον Ιούνιο του 1999 κέρδισε μια δεύτερη θητεία, κατά τη διάρκεια της οποίας απέκτησε σημαντικό ρόλο στο νέο πολιτικό φορέα με την ονομασία «Η Δημοκρατία είναι Ελευθερία – Η Μαργαρίτα». Στο μεταξύ το Ιταλικό Λαϊκό Κόμμα έπαψε να υφίσταται.

Στις περιφερειακές εκλογές του 2005, ο Λορέντσο Γκουερίνι εξελέγη δήμαρχος του Λόντι ως μέλος της κεντροαριστεράς, λαμβάνοντας το 54,1% των έγκυρων ψήφων στον πρώτο γύρο.Lorenzo Guerini (Unione) subito eletto: "Combatterò lo smog" Corriere della Sera, 6 April 2005, p. 52. Επελέγη επίσης πρόεδρος του τμήματος Λομβαρδίας της Εθνικής Ένωσης Ιταλικών Δήμων, μεταξύ του 2005 και του 2010. Μαζί με την πλειοψηφία των μελών του κόμματος Μαργαρίτα, εντάχθηκε το 2007 στο Δημοκρατικό Κόμμα, το νέο κεντροαριστερό κόμμα, που γεννήθηκε από την ένωση της Μαργαρίτας με τους Δημοκρατικούς της Αριστεράς.

Στις περιφερειακές εκλογές του 2010 εξελέγη και πάλι δήμαρχος στον πρώτο γύρο των εκλογών, εξασφαλίζοντας το 53,7% των ψήφων. Κατά τη διάρκεια της θητείας του στο δημαρχικό αξίωμα απολάμβανε μια ευρύτερη λαϊκή αποδοχή. Στις 31 Δεκεμβρίου του 2012 ο Λορέντσο Γκουερίνι παραιτήθηκε από τη θέση του, προκειμένου να προετοιμάσει την υποψηφιότητά του για τις επερχόμενες κοινοβουλευτικές εκλογές του Φεβρουαρίου του 2013.Matteo Brunello, Il sindaco dà le dimissioni dal Broletto, Il Cittadino, 2 January 2013, p. 7.

Κοινοβουλευτική πορεία
Αφού κέρδισε τις ειδικές προκριματικές εκλογές που οργανώθηκαν από το Δημοκρατικό Κόμμα, ο Λορέντσο Γκουερίνι συμπεριλήφθηκε στον κατάλογο των υποψηφίων βουλευτών για την εκλογική περιφέρεια της Γ΄ Λομβαρδίας και εξελέγη βουλευτής. Το 2013 στήριξε τον Ματέο Ρέντσι στις εκλογές για την ηγεσία του κόμματος. Ο Ρέντσι τον διόρισε μέλος της εθνικής γραμματείας του κόμματος, με ρόλο εκπροσώπου Τύπου. Τον Φεβρουάριο του 2014 συνεργάστηκε με τον νεοδιορισθέντα πρωθυπουργό Ματέο Ρέντσι στη διεξαγωγή θεσμικών διαβουλεύσεων για τον σχηματισμό της νέας κυβέρνησης.Il braccio destro di Renzi nel Pd, Lorenzo Guerini a Padova

Στις 14 Ιουνίου 2014 η γενική συνέλευση του Δημοκρατικού Κόμματος ενέκρινε τον διορισμό του Λορέντσο Γκουερίνι ως αναπληρωτή γραμματέα του κόμματος, μαζί με την Ντέμπορα Σερακιάνι. Μετά τις εσωκομματικές εκλογές για την ηγεσία του κόμματος, οι δύο αναπληρωτές γραμματείς έπαψαν να ασκούν τα καθήκοντά τους στις 7 Μαΐου 2017, αντικαθιστάμενοι από τον Μαουρίτσιο Μαρτίνα. Ωστόσο, ο Γκουερίνι κράτησε μια κεντρική θέση στο Δημοκρατικό Κόμμα και έγινε συντονιστής της εθνικής γραμματείας.

Στις βουλευτικές εκλογές του 2018 ο Γκουερίνι επανεξελέγη βουλευτής στη Βουλή των Αντιπροσώπων. Στις 18 Ιουλίου του ίδιου έτους έγινε πρόεδρος της κοινοβουλευτικής Επιτροπής για την Ασφάλεια της Δημοκρατίας (COPASIR), ενός οργάνου του ιταλικού κοινοβουλίου εξουσιοδοτημένο να ερευνά και να επιβλέπει τις δραστηριότητες των ιταλικών υπηρεσιών πληροφοριών.

Υπουργείο Άμυνας
Τον Αύγουστο του 2019 η Λέγκα του Βορρά υπέβαλε μία πρόταση μομφής εναντίον της κυβέρνησης του Τζουζέπε Κόντε, οδηγώντας στην πτώση της κυβέρνησης συνασπισμού. Ωστόσο, το εθνικό συμβούλιο του Δημοκρατικού Κόμματος ενέκρινε τη δυνατότητα συμμετοχής σε μία νέα κυβέρνηση συνασπισμού, οι οποία θα είχε ως αρχή τον φιλοευρωπαϊσμό, την πράσινη οικονομία, τη βιώσιμη ανάπτυξη, την καταπολέμηση της οικονομικής ανισότητας και μια νέα μεταναστευτική πολιτική. Το κόμμα αποδέχθηκε τον Κόντε ως επικεφαλής της κυβέρνησης. Έτσι, στις 5 Σεπτεμβρίου, ο Λορέντσο Γκουερίνι διορίστηκε ως νέος υπουργός Άμυνας της Ιταλίας.Lorenzo Guerini Ministro della Difesa

Τον Φεβρουάριο του 2021, ο Τζουζέπε Κόντε παραιτήθηκε από την πρωθυπουργία, μετά την αποχώρηση του κόμματος Ιτάλια Βίβα από την κυβέρνηση. Ο πρώην πρόεδρος της Ευρωπαϊκής Κεντρικής Τράπεζας, Μάριο Ντράγκι, προσκλήθηκε από τον Ιταλό πρόεδρο Σέρτζιο Ματαρέλα να σχηματίσει μία κυβέρνηση εθνικής ενότητας. Η κυβέρνηση που σχηματίστηκε στις 13 Φεβρουαρίου, εξακολουθούσε να περιλαμβάνει στο υπουργείο Άμυνας τον Λορέντσο Γκουερίνι ως επικεφαλής του.Governo Draghi, Lorenzo Guerini confermato ministro della Difesa, la Stampa

Λίγο μετά την ανάληψη των καθηκόντων του, το 2019, ο Γκουερίνι ανακοίνωσε ότι η ιταλική κυβέρνηση θα προχωρούσε σε ένα επενδυτικό πρόγραμμα για την προμήθεια μαχητικών αεροσκαφών Lockheed Martin F-35 Lightning II.Francesca Piscioneri (28 November 2019), Italy approves second phase of F-35 investment program: minister Reuters. Υπό την υπουργία του, τον Ιούνιο του 2020, ιδρύθηκε επίσημα η Διοίκηση Διαστημικών Επιχειρήσεων (Comando delle operazioni spaziali), ενός οργανισμού των Ιταλικών Ενόπλων Δυνάμεων για τον συντονισμό της διαστημικής στρατηγικής της Ιταλίας.Il Garibaldi lancerà in orbita satelliti , Difesa Online

Μετά την αντεπίθεση των Ταλιμπάν τον Αύγουστο του 2021, η ιταλική κυβέρνηση αναμίχθηκε ενεργά με την εκκένωση των πολιτών και στρατιωτικών από το Αφγανιστάν. Υπό τον συντονισμό του Λορέντσο Γκουερίνι διεξήχθη η επιχείρηση «Άκουιλα Όμνια» με την οποία 5.011 πολίτες, συμπεριλαμβανομένων 4.890 Αφγανών, μεταφέρθηκαν από τις Ιταλικές Ένοπλες Δυνάμεις στην Ιταλία.Un po’ di numeri sull’evacuazione italiana degli afghani da Kabul, Il PostEsercito Italiano nell'Operazione "Aquila Omnia", Esercito ItalianoAfghanistan, sono 4.832 gli afghani evacuati in Italia con l’operazione ‘Aquila Omnia’, Agenzia Dire

Στις 11 Φεβρουαρίου 2022, εν μέσω της Ρωσο-Ουκρανικής Κρίσης, κατά τη διάρκεια ενός συνεδρίου στη Ρίγα, ο Γκουερίνι ζήτησε «έναν εποικοδομητικό διάλογο» με τη Ρωσία για να αμβλυνθούν οι εντάσεις. Μετά τη ρωσική εισβολή στην Ουκρανία, ο Γκουερίνι ήταν από τους ισχυρότερους υποστηρικτές της αποστολής στρατιωτικής βοήθειας στην Ουκρανία. Ωστόσο, τόνισε ότι μια ζώνη απαγόρευσης πτήσεων πάνω από την Ουκρανία δεν ήταν μία βιώσιμη επιλογή.Ucraina, Guerini: “La no-fly zone non è un’opzione percorribile”, Agenzia Dire Στις 3 Μαρτίου χαρακτήρισε τον ουκρανικό λαό «ηρωικό», προσθέτοντας ότι ο Πούτιν ενήργησε ως «αλαζονικός» ηγέτης.Guerini: "Ucraini eroici. Putin ora si fermi, Cremlino arrogante”, la Repubblica Στις 16 Μαρτίου, ως απάντηση στην αυξανόμενη ένταση με τη Ρωσία, το ιταλικό κοινοβούλιο ψήφισε υπέρ της αύξησης του στρατιωτικού προϋπολογισμού στο 2% του ΑΕΠ, μια κίνηση που υποστήριξε ο ίδιος ο Γκουερίνι.Spesa militare record di oltre 25 miliardi di euro per il 2022: i dati dell’Osservatorio Mil€x, Fanpage"La spesa militare arrivi al 2% del Pil". La Camera vota sì, la sinistra protesta, la Repubblica Στις 19 Μαρτίου ο Αλεξέι Παραμόνοφ, αξιωματούχος του ρωσικού υπουργείου Εξωτερικών, επιτέθηκε στον Λορέντσο Γκουερίνι, περιγράφοντάς τον ως «πολεμικό γεράκι» και «εμπνευστή μίας αντιρωσικής εκστρατείας».Guerra Ucraina, Mosca: "Guerini falco e ispiratore campagna anti Russia", Adnkronos

 Παραπομπές 

Κατηγορία:Ιταλοί πολιτικοί του 21ου αιώνα
Κατηγορία:Υπουργοί άμυνας